मोदी के भईल ऐंजलीना से बियाह, दिग्विजय सिंह बनले हजाम!
वाराणसी : काशी के होली के चर्चा अईसेही ना रहेला। जमके व्यंग्य के पिचकारी चलेला। रंगभरी एकादशी प बुधवार के गौरी शंकर के गौना के जश्न के संगही समूचा काशी होली के पांच दिन पहीले ही होली के मूड में आ गईल।
दशाश्वमेध घाट प आयोजित होली के कार्यक्रम लोकसभा चुनाव 2014 के रंग में रंगाईल नजर आईल अवरू बईठल-बईठल बहुत राजनीतिक समस्या के बनारसी अंदाज में समाधान भी हो गईल।
भाजपा के ओर से प्रधानमंत्री पद के उम्मीदवार नरेंद्र मोदी के अमेरिका वीजा ना मिले के मुद्दा पिछला बहुत साल से चर्चा में रहल। दशाश्वमेध घाट प एकर हल चुटकी में निकाल लेवल गईल।
मोदी के मुखौटा पहीनल एगो आदमी के 'बियाह' अमेरिकी अभिनेत्री ऐंजलीना जोली के मुखौटा पहीनल आदमी से करावल गईल। सलमान खुर्शीद के मुखौटा वाला के ऐंजलीना के भाई बनाके उनुका से लावा परछवावल गईल अवरू दिग्विजय सिंह के मुखौटा पहीनल आदमी हजाम (नाई) के परंपरा निभईले। एह शादी में बहुत नेता 'बाराती' बनले।
देश-दुनिया के राजनीति के संगे-संगे आयोजन में भाजपा के अंदरूनी झगड़ा प भी चुटकी लेवल गईल। बियाह में 'मुरली मनोहर जोशी' कर्मकांडी ब्राह्मण के भूमिका में लउकले। बियाह के बेरा प्रदीप साहनी के गीत भी घाट प बाजत रहे कि “अबकी होलिया में भरदेइहैं टोलिया, माई गंगा मोदी जी क झोलिया, कुर्सी संग मिलिहैं एंजलीना जोलिया, भइया खुर्शीद परछिहैं लावा ए हो री.....।“
bho_Deva bho_Deva bho_Deva bho_Deva bho_Deva bho_Deva